ועדת החוקה, חוק ומשפט, כנסת 17, פרוטוקול מספר 130, 2007-02-05 11:30

מנחם בן-ששון: צו עיריות (עבירות קנס).

מנחם בן-ששון: מדובר בעבירות קנס, באגרות, באישור צווים של שתי עיריות – עיריית כפר סבא ועיריית תל-אביב.

איתמר גרפיש: אנחנו מאשרים את העבירות האלו כעבירות קנס.

איתמר גרפיש: זה יוצר אכיפה מינהלית יעילה של העבירות האלו על ידי העיריות.

איתמר גרפיש: נתחיל מתל-אביב.

איתמר גרפיש: אנחנו מדברים על חוק העזר (שמירת הסדר והניקיון).

איתמר גרפיש: נוסחה של העבירה החדשה בחוק העזר: לא יבעיר אדם אש בגן אלא במקומות ובתנאים שנקבעו לכך על ידי ראש העירייה בהודעה שתוצג בגן.

איתמר גרפיש: אישור הקנס שהעירייה מבקשת לאשר בצו של שר הפנים הוא דרגה א', שזה 660 שקלים חדשים.

איתמר גרפיש: לא היו לנו הערות לגבי גובה הקנס או נוסח ההצעה.

מנחם בן-ששון: מי בעד?

מנחם בן-ששון: ה צ ב ע ה בעד – 1 נגד – 0 אושר

איתמר גרפיש: הצו השני הוא חוק העזר של כפר סבא.

איתמר גרפיש: אנחנו מתבקשים לאשר 4 עבירות מתוך חוק העזר העירוני של כפר סבא לעניין פיקוח על כלבים.

איתמר גרפיש: עבירה ראשונה סעיף 2(א) לעניין החזקת כלב שלא ניתן לגביו רשיון.

איתמר גרפיש: הקנס המבוקש הוא דרגה א', שזה 660 שקלים חדשים.

איתמר גרפיש: ההוראות שבצו הן הוראות שנועדו להתאים את זה להוראות החקיקה הראשית.

איתמר גרפיש: אין הערות לעניין סעיף זה.

איתמר גרפיש: העבירה השנייה היא 3(א), לגבי העניין של החזקת כלב במקום ציבורי.

איתמר גרפיש: הנוסח של הצו נועד להתאים את עבירת הקנס להוראות המצויות בחקיקה ראשית ובתקנות.

איתמר גרפיש: ההערה היחידה שהייתה לנו זה שבמקום זמם יבוא מחסום.

איתמר גרפיש: עבירה נוספת שנמצאת בסעיף 3(ג) לעניין הטלת גללים במקום ציבורי.

איתמר גרפיש: הוועדה בפעמים הקודמות אישרה קנס נמוך יותר של דרגה ב' ולא דרגה א, כמו שקיים במקומות אחרים.

איתמר גרפיש: העירייה התנגדה, היא רוצה שזה יהיה 660.

איתמר גרפיש: לשיקול דעת חברי הוועדה אם הם רוצים 660 או 430.

מנחם בן-ששון: אני לא רוצה לשנות את זה.

איתמר גרפיש: סעיף 7(א) לעניין בעל כלב שסירבו ליתן לו רישיון אין הערות.

מנחם בן-ששון: מי בעד?

מנחם בן-ששון: ה צ ב ע ה בעד – 1 נגד - 0 אושר